বাঁকুড়া থেকে লক্ষ্মীর ভান্ডার নিয়ে বিরাট ঘোষণা অভিষেকের

ওয়েবডেস্ক- আসন্ন বিধানসভা নির্বাচনে (2026 Assembly Election) বাঁকুড়া (Bakura) থেকে একের পর এক বিজেপিকে (Bjp) নিশানা অভিষেক বন্দ্যোপাধ্যায়ের (Abhishek Banerjee)। একদিকে এসআইআর, কেন্দ্রের বঞ্চনা সহ একাধিক ইস্যু নিয়ে বিজেপিকে তুলোধনার করলেন অভিষেক। লক্ষ্মীর ভান্ডার (Lakshmir Bhandar) নিয়ে কেন্দ্রের দিকে চ্যালেঞ্জ ছুঁড়ে বিজেপির লক্ষ্মীর ভান্ডার বন্ধ করার হুমকির কড়া জবাব দিলেন অভিষেক।

এদিন তিনি বলেন, যত দিন মমতা বন্দ্যোপাধ্যায়ের সরকার আছে পৃথিবীর কারুর ক্ষমতা নেই লক্ষ্মীর ভান্ডার বন্ধ করার। বিজেপি জিতলে মায়েদের অধিকার কাড়বে, আর তৃণমূল জিতলে সেই অধিকার সুরক্ষিত থাকবে।

প্রসঙ্গত, লক্ষ্মীর ভান্ডার মুখ্যমন্ত্রীর স্বপ্নের প্রকল্প। নারীদের ক্ষমতায়ন, স্বনির্ভর করার উপলক্ষ্যেই মমতা বন্দ্যোপাধ্যায় এই প্রকল্পের সুচনা করেন। তবে বিরোধীদের কটাক্ষ ভোট ব্যাঙ্ক ভরাতেই মুখ্যমন্ত্রীর এই লক্ষ্মীর ভান্ডার। তবে সেই সব কথায় কোনওদিনই কর্ণাপাত করেননি মুখ্যমন্ত্রী। আজ আসন্ন বিধানসভা নির্বাচনে বাঁকুড়ার শালতোড়ায় এসে লক্ষ্মীর ভান্ডার নিয়ে বিজেপিকে কড়া চ্যালেঞ্জ জানালেন অভিষেক।

জেলায় জেলায় ভোট জোরকদমে প্রচার শুরু করেছেন তৃণমূলের সেকেন্ড ইন কমান্ড। বারুইপুর, বীরভূম, মালদার পর আজ বাঁকুড়া থেকে একইভাবে সোচ্চার হলেন ডায়মন্ড হারবারের সাংসদ।

আরও পড়ুন- অভিষেকের সভায় বিজেপি থেকে তৃণমূলে যোগ, বিরোধীদের কী অবস্থা?

অভিষেক এদিন বলেন, মমতা বন্দ্যোপাধ্যাদের সরকার ১৫ বছর ক্ষমতায় আছেন, মোদি সরকার ১২ বছর। বাঁকুড়ার জন্য কে কী করেছে তার হিসেব হোক। বিজেপি নেতাদের দিকে চ্যালেঞ্জ ছুঁড়ে দিয়ে বলেন, বাঁকুড়া বা বিষ্ণুপুরের যেকোনও একটা মাঠ বেছে নিন, এক ঘণ্টা সময় দিন। একদিকে আমি থাকব, আমাদের সরকারের রিপোর্ট কার্ড নিয়ে, অন্যদিকে বিজেপি নেতারা আসুক মোদি সরকারের খতিয়ান নিয়ে। ভোকাট্টা করে মাঠের বাইরে বের করে দিতে না পারলে, মানুষে সামনে মুখ দেখাব না। অভিষেকের কটাক্ষ, কোনও ভদ্রলোক বিজেপি করে না, যত মাতাল, পাতাখোর, চোর, চিটিংবাজ সব বিজেপিতে।